ലോക്ക് ഡൗണ് ലംഘിച്ച് സിപിഎം സ്വീകരണ യോഗം 50 പേര്ക്കെതിരെ കേസെടുത്തു തിരുവല്ലയില് ലോക്ക് ഡൗണ് ലംഘിച്ച് സിപിഎം സ്വീകരണ യോഗം നടത്തിയ സംഭവത്തില് 50 പേര്ക്കെതിരെ കേസെടുത്തു. എഫ് ഐ ആറില് പക്ഷേ ആരുടെയും പേര് രേഖപ്പെടുത്തിയിട്ടില്ല. ഞായറാഴ്ചയാണ് തിരുവല്ല കുറ്റൂരില് ലോക്ക് ഡൗണ് ലംഘിച്ച് സിപിഎം പരിപാടി നടത്തിയത് പുതുതായി പാര്ട്ടിയില് ചേര്ന്ന 49 കുടുംബങ്ങളെ വരവേല്ക്കുന്ന പരിപാടിയിലാണ് വലിയ ആള്ക്കൂട്ടം പങ്കെടുത്തത്. സിപിഎം സംസ്ഥാന സെക്രട്ടേറിയറ്റ് അംഗം കെ ജെ തോമസ്, സംസ്ഥാനകമ്മിറ്റി അംഗം കെ അനന്തഗോപന്, ജില്ലാ സെക്രട്ടറി കെ പി ഉദയഭാനു തുടങ്ങിയവര് പരിപാടിയില് പങ്കെടുത്തിരുന്നു.